LISTA

CUPRINZÂND ACTIVITĂȚILE INTERZISE A FI DESFĂŞURATE DE UNELE CATEGORII DE AGENȚI ECONOMICI

Aceasta listă reprezintă un ghid orientativ pentru operatorii economici și constituie interpretarea asupra încadrării activităților în clasa CAEN, fără a antrena răspunderea Oficiului Național al Registrului Comerțului.

PRECIZARE: Interdicția se referă numai la activitățile expres reglementate de legile speciale enumerate în listă. Ca urmare, este posibil ca desfășurarea altor activități incluse în aceeași clasă CAEN să fie permisă.

I. INTERZISE PENTRU PERSOANELE FIZICE AUTORIZATE (PFA), ÎNTREPRINZĂTORII TITULARI Al ÎNTREPRINDERILOR INDIVIDUALE, ÎNTREPRINDERILE FAMILIALE, SRL, SNC, SCS, SCA, SA:

a) În domeniul activității de scafandru

• H.G. nr. 350/1993 privind pregătirea, antrenarea, perfecționarea pregătirii și brevetarea scafandrilor, cu completările ulterioare:

"Art. 1 - Activitatea de pregătire, antrenare, perfecționare a pregătirii și de brevetare a scafandrilor, în vederea îndeplinirii misiunilor de apărare a țarii și pentru alte nevoi se realizează de Ministerul Apărării Naționale prin Centrul de scafandri - cu sediul în garnizoana Constanța."

Aceste activități sunt prevăzute la clasa CAEN

8422 - Activități de apărare naționala.

b) în domeniul jocurilor de noroc

O.U.G. nr. 77/2009 privind organizarea și exploatarea jocurilor de noroc, cu modificările și completările ulterioare:

„Art. 18 - **(1)** Companiei Naționale «Loteria Română» - S.A. i se încredințează, în calitate de unic organizator, pe întreg teritoriul țării, organizarea și exploatarea de jocuri loto și loto la distanță, astfel cum sunt definite la art. 10 alin. (1) lit. a) și lit. h) din prezenta ordonanță de urgență.

1. Compania Națională "Loteria Romana" - S.A. beneficiază de licență, respectiv autorizație, pentru jocurile de noroc desfășurate în condițiile alin. (1), prin efectul legii, cu condiția achitării taxelor pentru obținerea licențelor de organizare a jocurilor de noroc sau autorizațiilor de exploatare a jocurilor de noroc.
2. Compania Națională "Loteria Romana" - S.A. poate organiza și exploata, cu personal, mijloace si în locațiile proprii sau în comun, sub orice forma, jocuri de noroc, altele decât cele prevăzute la alin. (1), numai pe baza de licență, respectiv autorizație, obținută în conformitate cu prevederile prezentei ordonanțe de urgența.
3. Compania Națională "Loteria Română" - S.A. poate organiza și exploata activitățile pentru care, potrivit alin. (1), deține exclusivitate, în comun cu alte loterii naționale afiliate la European State Lotteries and Toto Association și/sau alți organizatori de jocuri de noroc autorizați.
4. In vederea realizării obiectului de activitate, Compania Națională "Loteria Romana" - S.A. poate încheia contracte cu persoane fizice sau juridice pentru organizarea și exploatarea jocurilor de noroc prevăzute la alin. (1), în condițiile legii."

Aceste activități sunt prevăzute la clasa CAEN

9200 - Activități de jocuri de noroc și pariuri.

c) În domeniul activităților nucleare

• Legea nr. 111/1996 privind desfășurarea în siguranță, reglementarea, autorizarea și controlul activităților nucleare, republicată **cu** modificările și completările ulterioare:

"Art. 6 - Cercetarea, experimentarea, dezvoltarea, fabricarea, importul, exportul, tranzitul, deținerea sau detonarea unei arme nucleare sau a oricărui dispozitiv exploziv nuclear sunt interzise pe teritoriul României."

Aceste activități sunt prevăzute la clasa CAEN

2446 - Prelucrarea combustibililor nucleari.

d) În domeniul activităților juridice

1. Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare:

"Art. 1 - (2) Profesia de avocat se exercita numai de avocații înscriși în tabloul baroului din care fac parte, barou component al Uniunii Naționale a Barourilor din România, denumită în continuare U.N.B.R."

Această activitate este prevăzută la clasa CAEN

6910 • Activități juridice.

2. Legea nr. 36/1995 a notarilor publici și a activității notariale, republicată, cu modificările și completările ulterioare:

"Art. 2 - Activitatea notariala se realizează de notarii publici prin acte notariale și consultații juridice notariale, in condițiile prezentei legi."

Această activitate este prevăzută la clasa CAEN

6910 - Activități juridice.

3. Legea nr. 188/2000 privind executorii judecătorești:

"Art. 1 - **(1)** Executarea silită a oricărui titlu executoriu, cu excepția celor care au ca obiect venituri datorate bugetului general consolidat, bugetului Uniunii Europene și bugetului Comunității Europene a Energiei Atomice, se realizează numai de către executorul judecătoresc, chiar dacă prin legi speciale se dispune altfel.

**(11)** Dispozițiile legale privind procedurile de insolvență nu sunt aplicabile executorilor judecătorești

**(2)** Executorii judecătorești îndeplinesc și alte atribuții date prin lege în competența lor."

Această activitate este prevăzută la clasa CAEN

6910 - Activități juridice.

4. Legea nr. 514/2003 privind organizarea și exercitarea profesiei de consilier juridic:

"Art. 2 - Consilierul juridic poate sa fie numit in funcție sau angajat în muncă, în condițiile legii."

Această activitate este prevăzută la clasa CAEN

6910 - Activități juridice.

**5. În**terdicția **NU LI SE APLICĂ** societăților supuse prevederilor O.G. nr. 2/2000**:**

Ordonanța Guvernului nr. 2/2000 privind organizarea activității de expertiză tehnică judiciară și extrajudiciară, aprobată prin [Legea 156/2002](file:///C:\Documents%20and%20Settings\user\sintact%203.0\cache\Legislatie\temp\00054665.htm#do|ar1), cu modificările și completările ulterioare:

“Art. 5 - Activitatea de expertiză tehnică se poate exercita la alegere de către experții tehnici, individual sau în societăți constituite potrivit legii, care au ca obiect de activitate efectuarea de expertize tehnice.

**Această activitate se înregistrează la clasa CAEN**

**6910 - Activități juridice, cu precizarea „doar efectuarea de expertize tehnice judiciare”**

II. INTERZISE PTR. PERSOANELE FIZICE AUTORIZATE (PFA), INTREPRINZATORII TITULARI Al INTREPRINDERILORINDIVIDUALE, INTREPRINDERILE FAMILIALE, SRL, SNC, SCS, SCA (permise SA):

a) În domeniul instituțiilor de credit

\*O.U.G. nr. 99/2006 privind instituțiile de credit și adecvarea capitalului aprobata si modificata prin Legea nr. 227/2007:

"Art. 287 - (1) Băncile, persoane juridice române, se constituie sub forma juridică de societate pe acțiuni în conformitate cu legislația comerciala și cu respectarea dispozițiilor prezentei ordonanțe de urgență."

"Art. 291 - (1) Băncile de economisire și creditare în domeniul locativ, persoane juridice romane, se constituie sub forma juridică de societate pe acțiuni în conformitate cu legislația aplicabilă societăților și cu respectarea dispozițiilor prezentei ordonanțe de urgență."

"Art. 319 - (1) Băncile de credit ipotecar, persoane juridice române, se constituie sub forma juridică de societate pe acțiuni în conformitate cu legislația aplicabilă societăților și cu respectarea dispozițiilor prezentei ordonanțe de urgență."

Aceste activități sunt prevăzute la clasa CAEN

6419 • Alte activități de intermedieri monetare.

b) În domeniul pieței de capital

• Legea nr. 126/2018 **privind piețele de instrumente financiare, cu modificările și completările ulterioare:**

"Art. 3 - (1) **pct. 16** - contraparte centrală - entitatea, astfel cum este definită la art. 2 pct. 1 din Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții, publicat în Jurnalul Oficial al Uniunii Europene, seria L, nr. 201/1 din 27 iulie 2012, denumit în continuare Regulamentul (UE) nr. 648/2012.

**pct. 60** - piață reglementată - sistem multilateral, operat și/sau administrat de un operator de piață, care asigură sau facilitează reunirea, în cadrul sistemului și în conformitate cu regulile cu caracter nediscreționar ale pieței reglementate, a unor interese multiple de vânzare și cumpărare de instrumente financiare ale unor terțe părți, într-un mod care conduce la încheierea de contracte cu instrumente financiare admise la tranzacționare pe baza normelor și/sau a sistemelor sale și care este autorizat și funcționează în mod regulat și în conformitate cu titlul III.

**pct. 74** - S.S.I.F. - firmă de investiții, persoană juridică română, constituită sub forma unei societăți pe acțiuni, emitentă de acțiuni nominative, potrivit **Legii societăților nr. 31/1990**, republicată, cu modificările și completările ulterioare, autorizată de A.S.F. S.S.I.F. - firmă de investiții, persoană juridică română, constituită sub forma unei societăți pe acțiuni, emitentă de acțiuni nominative, potrivit **Legii societăților nr. 31/1990**, republicată, cu modificările și completările ulterioare, autorizată de A.S.F.

Potrivit art. 2 pct. 1 din Regulamentul (UE) nr. 648/2012 - "CPC" înseamnă o persoană juridică care se interpune între contrapărțile la contractele tranzacționate pe una sau mai multe piețe financiare, devenind astfel cumpărător pentru fiecare vânzător și vânzător pentru fiecare cumpărător".

• Legea nr. 88/2021 privind Fondul de compensare a investitorilor, cu modificările și completările ulterioare:

"Art. 1 - (1) Fondul de compensare a investitorilor, denumit în continuare Fond, se constituie ca persoană juridică de drept public. Organizarea și funcționarea Fondului se stabilesc prin statut propriu aprobat de către Consiliul Autorității de Supraveghere Financiară, denumită în continuare *A.S.F.*, la propunerea Consiliului de administrație al Fondului."

• Legea nr. 126/2018 privind piețele de instrumente financiare, cu modificările și completările ulterioare:

„Art. 176 - (1) Depozitarul central de instrumente financiare, altele decât cele derivate, este constituit sub forma unei persoane juridice ca societate pe acțiuni, emitentă de acțiuni nominative, în conformitate cu prevederile Legii nr. [31/1990](file:///C:\Users\user\sintact%204.0\cache\Legislatie\temp134826\00078665.htm), republicată, cu modificările și completările ulterioare, autorizată și supravegheată de A.S.F., care administrează un sistem de decontare a instrumentelor financiare, altele decât cele derivate, menționat la pct. 3 din secțiunea A din anexa la Regulamentul (UE) nr. [909/2014](file:///C:\Users\user\sintact%204.0\cache\Legislatie\temp134826\12040085.htm) și care furnizează cel puțin un alt serviciu de bază prevăzut în aceeași secțiune din anexa respectivă.

• ORDONANȚĂ DE URGENȚĂ nr. 32/2012 privind organismele de plasament colectiv în valori mobiliare și societățile de administrare a investițiilor, precum și pentru modificarea și completarea Legii nr. 297/2004 privind piața de capital

"Art. 4 - (1)Societatea de administrare a investițiilor, denumită în continuare S.A.I., persoană juridică română, este constituită sub forma unei societăți pe acțiuni, emitentă de acțiuni nominative, conform **Legii societăților nr. 31/1990**, republicată, cu modificările și completările ulterioare, denumită în continuare Legea nr. **31/1990**, și funcționează numai în baza autorizației C.N.V.M.

Aceste activități sunt prevăzute la clasele CAEN

6611 - Administrarea piețelor financiare;

6612 - Activități de intermediere a tranzacțiilor financiare;

6630 - Activități de administrare a fondurilor.

c) În domeniul asigurărilor

• Legea nr. 237/2015 privind autorizarea și supravegherea activității de asigurare și reasigurare, cu modificările și completările ulterioare

"**Art. 1** - **(3)** Societatea prevăzută la alin. (2) pct. 56 are una dintre următoarele forme juridice:

**a)** societate pe acțiuni - S.A., constituită conform Legii nr. [31/1990](file:///C:\Users\user\sintact%204.0\cache\Legislatie\temp722228\00078665.htm), republicată, cu modificările și completările ulterioare;

**b)** societate europeană - SE, constituită conform Regulamentului (CE) nr. 2.157/2001 al Consiliului din 8 octombrie 2001 privind statutul societății europene (SE);

**c)** societate cooperativă europeană - SCE, constituită conform Regulamentului (CE) nr. 1.435/2003 al Consiliului din 22 iulie 2003 privind statutul societății cooperative europene (SCE)."

• Norma nr. 22/2016 privind autorizarea de constituire a societății de pensii și autorizarea de administrare a fondurilor de pensii administrate privat, cu modificările ulterioare:

" **Art. 5**

Pentru obținerea deciziei de autorizare de constituire, societatea de pensii trebuie să îndeplinească, cumulativ, următoarele condiții generale:

**a)** să se constituie sub forma unei societăți pe acțiuni;

**b)** să aibă ca obiect unic de activitate administrarea fondurilor de pensii;

**c)** denumirea societății de pensii să conțină obligatoriu sintagma "fond de pensii", astfel încât să nu fie confundată cu fondul de pensii și să nu conțină elemente de natură să inducă în eroare participanții, potențialii participanți sau alte persoane;

**d)** capitalul social să fie reprezentat prin acțiuni nominative, care nu pot fi transformate în acțiuni la purtător și nu pot fi acțiuni preferențiale;

**e)** actul constitutiv trebuie să prevadă că acționarii nu pot beneficia de drepturi preferențiale sau de alte privilegii și că se interzice limitarea drepturilor sau impunerea de obligații suplimentare acționarilor;

**f)** participația cumulată a persoanelor fizice nu poate depăși 5% din capitalul social al societății de pensii;

**g)** să aibă un consiliu de administrație/supraveghere alcătuit dintr-un număr impar de membri, dar nu mai puțin de 3 persoane fizice;

**h)** fondatorii să facă dovada vărsării integrale și în formă bănească a capitalului social, care trebuie să îndeplinească condițiile prevăzute de Lege și de reglementările incidente."

Aceste activități sunt prevăzute la clasele CAEN

6511 - Activități de asigurări de viață;

6512 - Alte activități de asigurări (exceptând asigurările de viață) ;

6520 - Activități de reasigurare.

d) În domeniul pensiilor facultative

• Legea nr. 204/2006 privind pensiile facultative, cu modificările și completările ulterioare:

"Art. 4 - (2) Societatea de pensii se constituie sub forma unei societăți pe acțiuni, iar persoanele care intenționează să înființeze o societate de pensii depun la Comisie cererea pentru autorizarea de constituire."

Aceste activități sunt prevăzute la clasele CAEN

6520 - Activități de reasigurare;

6530 - Activități ale fondurilor de pensii (cu excepția celor din sistemul public de asigurări sociale).

e) În domeniul cluburilor sportive

• Legea educației fizice și sportului nr. 69/2000, cu modificările și completările ulterioare

"ART. 26 - (2) Cluburile sportive pot fi:

1. persoane juridice de drept privat, structuri fără scop lucrativ sau societăți sportive pe acțiuni;"

Aceste activități sunt prevăzute la clasa CAEN

9312 - Activități ale cluburilor sportive

III. INTERZISE PENTRU PERSOANELE FIZICE AUTORIZATE (PFA), ÎNTREPRINZATORII TITULARI Al ÎNTREPRINDERILOR INDIVIDUALE, ÎNTREPRINDERILE FAMILIALE

a) În domeniul transporturilor de persoane și mărfuri

• Legea nr. 38/2003 privind transportul în regim de taxi și in regim de închiriere, cu modificările și completările ulterioare:

"Art. 15 (1) - Activitatea de dispecerat taxi poate fi executată numai pe raza localității de autorizare de către orice persoană juridică, denumită în continuare dispecerat, autorizată de autoritatea de autorizare, în condițiile prezentei legi.**",**

Aceste activități sunt prevăzute la clasa CAEN

4933 - Transporturi terestre de pasageri cu vehicule cu șofer, pe bază de comandă,

• O.U.G. nr. 12/1998 privind transportul pe căile ferate romane și reorganizarea Societății Naționale a Căilor Ferate Române, republicată, modificată si completată:

" Art. 1 **(9)** - Serviciile de transport feroviar public și serviciile de transport feroviar în interes propriu sunt realizate de către operatori de transport feroviar.

**(91)** - Activitățile de transport feroviar în interes propriu ale administratorului infrastructurii feroviare și ale gestionarilor de infrastructură feroviară pot fi realizate de către aceștia fără licență de transport și certificat de siguranță, nefiind necesar să apeleze la serviciile unui operator de transport feroviar."

Aceste activități sunt prevăzute la clasa CAEN

4911 - Transport de pasageri pe căi ferate grele/magistrale.

4912 - Alte transporturi de pasageri pe căi ferate ușoare

**3. Ordonanță nr. 27/2011 privind transporturile rutiere, cu modificările și completările ulterioare**

„Art. 60

Pentru prevenirea evenimentelor rutiere, întreprinderile/operatorii de transport/operatorii pentru activități conexe transportului rutier au obligația de a asigura pregătirea profesională continuă și periodică a personalului cu funcții care concură la siguranța rutieră.”

• **Ordinul ministrului transporturilor nr. 75/2014 privind reglementarea activității de pregătire a persoanelor în vederea obținerii permisului de conducere, Anexa 2**

„Art. 5

Școlile de conducători auto sunt:

a)școli de conducători auto organizate la nivelul Ministerului Educației Naționale sau organizate de instituții de învățământ particular acreditate conform legii care școlarizează numai elevii sau studenții înmatriculați în sistemul propriu de învățământ pentru profilul auto, precum și organizate la nivelul Ministerului Afacerilor Înterne sau Ministerului Apărării Naționale care școlarizează cursanții doar pentru nevoile proprii;

b)școli de conducători auto organizate ca societăți sau în cadrul regiilor autonome.”

Aceste activități sunt prevăzute la clasa CAEN

**8553 – Școli de conducere (pilotaj) –** excepție: permis PFA, numai cu mențiunea instructor auto

b) În domeniul fabricării, comercializării, prestărilor de servicii, importului, exportului și utilizării produselor de protecție a plantelor pentru combaterea bolilor, dăunătorilor și buruienilor în agricultură și silvicultură

\* O.G. nr. 4/1995 privind fabricarea, comercializarea și utilizarea produselor de uz fitosanitar pentru combaterea bolilor, dăunătorilor și buruienilor în agricultură și silvicultură, cu modificările și completările ulterioare:

"Art. 15 - Produsele de protecție a plantelor clasificate ca foarte toxice (T+) și toxice (T) au regimul produselor reglementate cu strictețe, în care scop:

a) pentru fabricarea, comercializarea, importul, distribuirea și utilizarea lor vor fi înregistrate / autorizate numai persoanele juridice care dispun de persoane calificate, confirmate prin certificatul de atestare profesională, cu pregătire în domeniul agricol / biologic / biochimic sau silvic, de nivel superior ori de nivel mediu, precum și de mijloacele necesare depozitării, manipulării și utilizării în siguranță a acestor produse, pentru eliminarea riscurilor de intoxicare a oamenilor, a animalelor și de poluare a mediului înconjurător, precum și pentru protejarea albinelor;

b) fabricanții, importatorii, comercianții, distribuitorii și utilizatorii autorizați să desfășoare activități cu produse de protecție a plantelor clasificate ca foarte toxice (T+) și toxice (T) se vor înregistra, în mod obligatoriu, la serviciile de specialitate ale inspectoratelor județene de poliție în a căror rază teritorială aceștia urmează să-și desfășoare activitatea;

c) sunt interzise comercializarea, distribuirea și utilizarea produselor de protecție a plantelor clasificate ca foarte toxice (T+) și toxice (T) de către persoane fizice, precum și de către persoane juridice neînregistrate/neautorizate;".

"Art. 19 (6) - Pot fi autorizați să cumpere și să utilizeze produse de uz fitosanitar din grupele I și a II-a de toxicitate numai producătorii agricoli, persoane juridice, și prestatorii de servicii fitosanitare, care întrunesc condițiile prevăzute la art. 15 lit. a). "

Aceste activități sunt prevăzute la clasa CAEN

2020 - Fabricarea pesticidelor și a altor produse agrochimice;

4685 - Comerț cu ridicata al produselor chimice.

c) În domeniul asigurării pazei obiectivelor, bunurilor și valorilor

• Legea nr. 333/2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare:

"Art. 19 (1) - Societățile specializate de pază și protecție sunt societăți reglementate de Legea societăților nr. 31/1990, republicată, cu modificările și completările ulterioare, private care se constituie și funcționează potrivit legislației comerciale și prevederilor prezentei legi, având ca obiect de activitate paza obiectivelor, bunurilor sau valorilor, paza transporturilor de bunuri și valori, în condiții de maximă siguranță a acestora, precum și protecția persoanelor.”

Aceste activități sunt prevăzute la clasa CAEN

8001 - Activități de investigații și servicii private de protecție;

d) În domeniul vamal

• H.G. nr. 707/2006 pentru aprobarea Regulamentului de aplicare a Codului vamal al României, cu modificările si completările ulterioare:

"Art. 563 - Comisionar în vamă este persoana juridică română, constituită potrivit legii, care, în numele și pe seama altei persoane sau în nume propriu, dar pe seama altei persoane, prezintă mărfurile și efectuează declararea în detaliu a mărfurilor, depozitarea și alte formalități prevăzute în reglementările vamale, precum și plata la autoritatea vamală a cuantumului drepturilor de import și de export."

Aceste activități sunt prevăzute la clasa CAEN

5225 - Activități de servicii logistice pentru transporturi

5226 - Alte activități anexe transporturilor

5231 - Activități de intermediere pentru transportul de marfă

e) În domeniul activității de asigurare-reasigurare

• Legea nr. 237/2015 privind autorizarea și supravegherea activității de asigurare și reasigurare, cu modificările și completările ulterioare:

"**Art. 1** - **(3)** Societatea prevăzută la alin. (2) pct. 56 are una dintre următoarele forme juridice:

**a)** societate pe acțiuni - S.A., constituită conform Legii nr. [31/1990](file:///C:\Users\user\sintact%204.0\cache\Legislatie\temp722228\00078665.htm), republicată, cu modificările și completările ulterioare;

**b)** societate europeană - SE, constituită conform Regulamentului (CE) nr. 2.157/2001 al Consiliului din 8 octombrie 2001 privind statutul societății europene (SE);

**c)** societate cooperativă europeană - SCE, constituită conform Regulamentului (CE) nr. 1.435/2003 al Consiliului din 22 iulie 2003 privind statutul societății cooperative europene (SCE)."

• Legea nr. 236/2018 privind distribuţia de asigurări, cu modificările și completările ulterioare:

"**Art. 8**

**(1)** Pentru a putea desfăşura activitate de distribuţie, intermediarii principali şi secundari se înregistrează la A.S.F. în registrele menţionate la art. 4 alin. (6).

**(2)** Înregistrarea prevăzută la alin. (1) se realizează:

**a)** ca urmare a acordării autorizaţiei sau avizului de funcţionare de către A.S.F., în cazul intermediarilor principali;

**b)** de către asigurătorii sau intermediarii principali sub răspunderea cărora acţionează, în cazul intermediarilor secundari.”

• Norma nr. 22/2016 privind autorizarea de constituire a societății de pensii și autorizarea de administrare a fondurilor de pensii administrate privat, cu modificările ulterioare:

" **Art. 5**

Pentru obținerea deciziei de autorizare de constituire, societatea de pensii trebuie să îndeplinească, cumulativ, următoarele condiții generale:

**a)** să se constituie sub forma unei societăți pe acțiuni;”

"**Art. 20**

**(2)** Societățile își stabilesc sediul social și sediul central pe teritoriul României și includ în mod obligatoriu în denumire, după caz, sintagma societate de asigurare, asigurare-reasigurare sau reasigurare, care poate fi redată în alt limbaj uzual pentru activitatea de asigurare.

• Norma nr. 22/2021 privind distribuţia de asigurări:

" **Art. 15: Cerinţe de înregistrare în calitate de agent sau asistent, persoană juridică**

**(1)** În aplicarea prevederilor art. 8 şi 9 din Legea nr. 236/2018, în vederea înregistrării ca agent sau asistent, persoana juridică îndeplineşte şi următoarele condiţii:

**a)** este persoană juridică română şi adaugă la denumire, în toate documentele emise în legătură cu activitatea de distribuţie, inclusiv în corespondenţa cu terţii, sintagma agent de asigurare sau, după caz, sintagma asistent în brokeraj;

**b)** are în obiectul de activitate activitatea de distribuţie;

**c)** deţine o asigurare de răspundere civilă profesională în vigoare sau o garanţie, conform prevederilor art. 11 alin. (1)-(3) din Legea nr. 236/2018;

**d)** nu a fost declarată în faliment şi nu a făcut obiectul unei proceduri de reorganizare judiciară şi/sau de faliment la data solicitării înregistrării;

**e)** angajaţii agentului sau asistentului implicaţi în activitatea de distribuţie respectă prevederile art. 14 alin. (1) lit. a), c) şi f);

**f)** în incinta sediului social sau principal şi/sau a sediilor secundare dispune de un spaţiu adecvat destinat desfăşurării activităţii de distribuţie, în care asigură cel puţin un sistem informatic care permite administrarea contractelor de asigurare, în condiţii optime.

**(2)** Persoana sau persoanele din conducerea executivă definită la art. 2 alin. (1) pct. 9 lit. c) îndeplineşte/îndeplinesc condiţiile prevăzute la art. 14 alin. (1) lit. a), c), e) şi f).

Aceste activități sunt prevăzute la clasa CAEN

6621 - Activități de evaluare a riscului de asigurare si a pagubelor;

6622 - Activități ale agenților si brokerilor de asigurări;

6629 - Alte activități auxiliare activităților de asigurări și fonduri de pensii.

f) În domeniul materiilor explozive

• Legea nr. 126/1995 privind regimul materiilor explozive, cu modificările și completările ulterioare:

"Art. 2 - Producerea si procesarea de materii explozive sunt permise numai persoanelor juridice care poseda autorizație din partea inspectoratului teritorial de munca pe raza căruia își desfășoară activitatea."

Aceste activități sunt prevăzute la clasa CAEN

2059 - Fabricarea altor produse chimice n.c.a..

g) În domeniul pieței de capital

• Legea nr. 126/2018 **privind piețele de instrumente financiare:**

"**Art. 2 - (1), lit. (a) pct. 8 din Anexa nr. 2**Entitățile care trebuie autorizate sau reglementate pentru a opera pe piețele financiare [...] entități autorizate în România sau într-un stat membru în temeiul unei directive, entități autorizate sau reglementate în România sau într-un stat membru fără raportare la o directivă și entități autorizate sau reglementate de o țară terță:

* [...]
* firme locale, definite la art. 4 alin. (1) pct. 4 din Regulamentul (UE) [575/2013](file:///C:\Users\user\sintact%204.0\cache\Legislatie\temp1902518\12036086.htm).

Aceste activități sunt prevăzute la clasa CAEN

6421 - Activități ale holdingurilor;

6422 - Activități ale canalelor de finanțare;

6431 - Activități ale fondurilor de investiții de pe piața monetară și ale fondurilor de investiții din afara pieței monetare;

6432 - Fonduri mutuale și alte entități financiare similare.

6499 - Alte intermedieri financiare n.c.a., exceptând activități de asigurări și fonduri de pensii.